مینیموم امک حاقی(موزد) 2017-جی ایلین اوچون مالیاتلارلا  بیرلیکده 1777 لیره 50 قوروش، خالیص 1404 لیره اولدو.
مینیموم اوجرت تثبیت کومیسیونو، امک و سوسیال  گوونلیک ناظیری محمت موذین اوغلو باشچیلیغیندا ناظیرلیگین رشات مورا‌لی سالونوندا توپلاندی.
توپلانتیدا، ایشچی سمتینی تمثیل ائدن تورک-ایش هیاتینه عمومی تحصیل سکرتری نظمی ایرگات، تورکیه ایش وئرن سندیکاسی کونفدراسیونو هیاتینه ایسه ایداره هیاتی عضوو متین دمیر باشقانلیق ائتدی.
ناظیر موذین اوغلو، آپاریلان دانیشیق‌لارین آردین‌دان یئنی ایلده مینیموم اؤدنیشه تخمینن یوزده 8 آرتیش ائدیلدیگینی بیلدیرمیشدیر.
مینیموم اؤدنیشین یئنی ایلده ده ایلین هامی‌سی اوچون تعیین اولوندوغونو ایفاده ائدن موذین اوغلو، مینیموم اؤدنیشین 2017-جی ایلده مالیاتلارلا 1777 لیره 50 قوروش، خالیص 1404 لیره 6 قوروش اولدوغونو آچیقلادی.
